open-index/open-wikipedia-markdown huggingface dataset:
Νταβίδ Θουρουτούθα

Ο **Νταβίδ Θουρουτούθα Βεϊγέ** (γεννημένος στις 19 Ιουλίου 1986) είναι Βάσκος επαγγελματίας ποδοσφαιριστής, ο οποίος αγωνίζεται για λογαριασμό της Ρεάλ Σοσιεδάδ ως επιθετικός μέσος. Διαθέτει επίσης την γαλλική υπηκοότητα.

## Πρώτα χρόνια
Ο Θουρουτούθα είναι γεννημένος στο Ροσφόρ της Γαλλίας, από Γαλλίδα μητέρα και Ισπανό πατέρα, με την οικογένειά του να επιστρέφει στην περιοχή καταγωγής του τελευταίου, την Χώρα των Βάσκων, λίγο καιρό αργότερα.

## Συλλογική Καριέρα
Ο Θουρουτούθα εντάχθηκε στα τμήματα υποδομής της Ρεάλ Σοσιεδάδ αφού πρώτα ξεκίνησε την καριέρα του από την Ντέμπα (Χιπούθκοα). Την σεζόν 2007–08 αγωνίστηκε υπό την μορφή δανεικού στην γειτονική ΣΝ Εϊμπάρ, στη δεύτερη κατηγορία του ισπανικού ποδοσφαίρου.

Ο Θουρουτούθα πέρασε την επόμενη σεζόν αγωνιζόμενος με την δεύτερη ομάδα της Ρεάλ στην τρίτη κατηγορία, όπου και γνώρισε τον υποβιβασμό. Στις 23 Νοεμβρίου 2008 πραγματοποίησε το ντεμπούτο του με την πρώτη ομάδα του συλλόγου του Σαν Σεμπαστιάν, αγωνιζόμενος για εννέα λεπτά στην εντός έδρας νίκη με σκορ 1–0 επί της ΣΝ Ουέσκα.

Για την σεζόν 2009–10, ο Θουρουτάθα συνεισέφερε με τέσσερα τέρματα σε 28 συμμετοχές για την επάνοδο της Ρεάλ Σοσιεδάδ στην Πριμέρα Ντιβιζιόν, έπειτα από απουσία τριών ετών. Συνέχισε να αγωνίζεται ως βασικός και την επόμενη σεζόν, πραγματοποιώντας το ντεμπούτο του στην διοργάνωση στις 29 Αυγούστου 2010 σε μαι εντός έδρας νίκη με σκορ 1–0 επί της Βιγιαρρεάλ ΚΦ,, ενώ πέτυχε το πρώτο του τέρμα στις 28 Νοεμβρίου σε μια νίκη με σκορ 3–1 επί της Σπόρτινγκ Χιχόν. Εκείνη την σεζόν ήταν απών από μόλις δύο αναμετρήσεις για το πρωτάθλημα, με τους Βάσκους να καταφέρνουν, τελικώς, να διατηρηθούν στην κατηγορία.

## Παραπομπές


## Εξωτερικοί Σύνδεσμοι
*Επίσημη προφίλ από την Ρεάλ Σοσιεδάδ 
*Προφίλ από το BDFutbol
*Προφίλ από το Futbolme 
*Προφίλ από το Transfermarkt

Κατηγορία:Γάλλοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Βάσκοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές ΣΝ Έιμπαρ
Χασούν Καμαρά

Ο **Χασούν Καμαρά** (γεννημένος στις 3 Φεβρουαρίου 1984 στο Νουαζί-λε-Σεκ) είναι Γάλλος ποδοσφαιριστής, ο οποίος αγωνίζεται αυτό τον καιρό για λογαριασμό της Μόντρεαλ Ίμπακτ στην Μέιτζορ Λιγκ Σόκερ.

## Καριέρα

### Γαλλία
Ο Καμαρά ξεκίνησε την ποδοσφαιρική του καριέρα από την ομάδα της γενέτειράς του, Ολιμπίκ Νουαζί-λε-Σεκ, αγωνιζόμενος μαζί της σε συνολικά 67 αναμετρήσεις και έχοντας πετύχει ένα τέρμα. Υπέγραψε το πρώτο του ολοκληρωμένο επαγγελματικό συμβόλαιο με την Ολιμπίκ Μαρσέιγ το 2006.
Ωστόσο, έπειτα από παρουσία μόλις λίγων μηνών στην ομάδα της Μασσαλίας, δεν κατάφερε να πάρει την θέση του βασικού αμυντικού του συλλόγου, Χαμπίμπ Μπεγιέ και αναζητώντας αγωνιστικό χρόνο, υπέγραψε συμβόλαιο τριετούς συνεργασίας με την ομάδα της Λιγκ 2, ΣΚ Μπαστιά, αγωνιζόμενος κυρίως στην θέση του δεξιού και του κεντρικού αμυντικού. Η πλέον παραγωγική του χρονιά ήταν η σεζόν 2008–09, όπου και σημείωσε συνολικά 26 συμμετοχές με τρία γκολ. Πέτυχε το πρώτο του τέρμα ως επαγγελματίας στις 22 Φεβρουαρίου 2008, σε αναμέτρηση απέναντι στην Λιμπούρν-Σαιν-Σεράν. Την επόμενη σεζόν δεν περιλαμβανόταν, πλέον, στα πλάνα του προπονητή του κι έτσι η συνεργασία του με την Μπαστιά λύθηκε κοινή συναίνεση στις 18 Ιανουαρίου 2010.

### Καναδάς
Στις 7 Φεβρουαρίου 2011, ο Καμαρά υπέγραψε με την Μόντρεαλ Ίμπακτ, ομάδα της *[[North American Soccer League (2011)|North American Soccer League]]*. Στη διάρκεια της πρώτης του σεζόν με την Μόντρεαλ, ο Καμαρά αγωνίστηκε σε 22 αναμετρήσεις πρωταθλήματος και πέτυχε 2 τέρματα, ενώ βραβεύτηκε ως ο καλύτερος παίκτης της ομάδας εκείνης της σεζόν. Έπειτα από μια άκρως επιτυχημένη πρώτη σεζόν με την Μόντρεαλ, στην διάρκεια της οποίας ήταν ένας από τους κορυφαίους παίκτες του πρωταθλήματος της *[[North American Soccer League (2011)|North American Soccer League]]*, ο Καμαρά υπέγραψε εκ νέου με την Μόντρεαλ Ίμπακτ στις 11 Οκτωβρίου 2011, ενόψει της πρώτης σεζόν της ομάδας, το 2012, στην Μέιτζορ Λιγκ Σόκερ. Στις 29 Μαΐου 2013, πέτυχε το νικητήριο τέρμα για την Μόντρεαλ Ίμπακτ στον τελικό του Καναδικού Πρωταθλήματος απέναντι στους Βανκούβερ Γουάιτκαπς. Το τέρμα αυτό, έδωσε, ταυτόχρονα, την ευκαιρία στην Μόντρεαλ Ίμπακτ να πάρει την πρόκριση για το ΚΟΝΚΑΚΑΦ Τσάμπιονς Λιγκ για δεύτερη φορά στην ιστορία της.

## Τίτλοι
### Μόντρεαλ Ίμπακτ
***[[Πρωτάθλημα Καναδά]] (1):** 2013

## Παραπομπές


## Εξωτερικοί Σύνδεσμοι
* lequipe.fr
* 
* avebastia.free.fr

Κατηγορία:Γάλλοι ποδοσφαιριστές
Κατηγορία:Σενεγαλέζοι ποδοσφαιριστές
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές ΣΚ Μπαστιά
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Μόντρεαλ Ίμπακτ
Κατηγορία:Ποδοσφαιριστές Μόντρεαλ Ίμπακτ (1992–2011)
Αρτάβανος Β΄ της Παρθίας

thumb|300px|Ο Αρτάβανος Β΄ της Παρθίας σε νόμισμα
Ο **Αρτάβανος Β΄ της Παρθίας** (σε παλαιότερες πηγές αναφέρεται λανθασμένα **Αρτάβανος Γ΄**, παρθικά: 𐭍𐭐𐭕𐭓 Ardawān) ήταν γιος ενός ανώνυμου πρίγκιπα από τη δυναστεία των Αρσακιδών, ο οποίος διετέλεσε βασιλιάς της Μηδίας Ατροπατηνής και αργότερα βασιλιάς της ίδιας της Παρθίας. Ο πατέρας του ήταν συγγενής του βασιλιά της Παρθίας Βονώνη Α’ και η μητέρα του ανήκε στην βασιλική δυναστεία της Μηδίας Ατροπατηνής. Είχε έναν μικρότερο αδελφό τον Βονώνη Β’ βασιλιά της Μηδίας Ατροπατηνής και της Παρθίας. Μέχρι το 10 μ.Χ. ήταν βασιλιάς της Μηδίας Ατροπατηνής· στην συνέχεια ξεκίνησε σκληρό πόλεμο με τον ξάδελφό του βασιλιά της Παρθίας, τον Βονώνη Α’, ο οποίος είχε τοποθετηθεί βασιλιάς από τον Αύγουστο το 8 μ.Χ. Τελικά ο Βονώνης Α΄ ανατράπηκε το 12 και δραπέτευσε στην Αρμενία. Ο Αρτάβανος Γ’ τοποθετήθηκε βασιλιάς της Παρθίας την ίδια χρονιά, αφού άφησε αντικαταστάτη του στην Μηδία Ατροπατηνή τον μικρότερο αδελφό του Βονώνη Β’, παρέμεινε ως τον θάνατο του το 38 μ.χ. Αναγνωρίστηκε τελικά σαν βασιλιάς της Παρθίας και από τους Ρωμαίους μετά από συμφωνία με τον Γερμανικό, ανιψιό και διάδοχο του Τιβέριου η Αρμενία δόθηκε το 18 μ.χ. στον Αρταξέρξη Γ’. Ήταν πολύ σκληρός λόγω του ότι εκπαιδεύτηκε στην νεότητά του από Σκύθες νομάδες· για να εξασφαλίσει την θέση του δολοφόνησε όλους τους αντιπάλους του από τον Οίκο των Αρσακιδών.

Το 35 προσπάθησε να κατακτήσει την Αρμενία και να τοποθετήσει βασιλιά τον γιο του Αρσάκη Α’. Οι ευγενείς που ήταν εναντίον του έπεισαν τον Τιβέριο να τοποθετήσει νέο βασιλιά στους Πάρθους, απόγονο του Φραάτη Δ’. Ο Τιβέριος έστειλε τον Τιριδάτη Γ’ εγγονό του Φραάτη Δ’ με την συνοδεία του Ρωμαίου στρατηγού Λεύκιου Βιτέλλιου, πατέρα του διάσημου στρατηγού Βιτέλλιου και με εντολή να επαναφέρει την Ρωμαϊκή κυριαρχία στην ανατολή. Ο Λεύκιος Βιτέλλιος εκθρόνισε τον Αρτάβανο Γ΄ και τοποθέτησε βασιλιά τον Τιριδάτη Γ’, αλλά σύντομα ο Αρτάβανος Γ΄ αναδιοργανώθηκε και με την βοήθεια στρατεύματος Σκυθών, ανακατέλαβε τον θρόνο το 36. Έκλεισε ειρηνική συμφωνία με τον στρατηγό Βιτέλλιο το 37, αλλά ανατράπηκε για άλλη μια φορά το 38 και πέθανε στην εξορία. Οι γιοί του κατόρθωσαν να γίνουν βασιλείς, πρώτα ο Βαρδάνης Α΄, μετά ο Γοτάρζης Β΄ και έπειτα ο μάλλον γιος του Αρτάβανος Δ΄.

## Σημειώσεις


## Παραπομπές


## Πηγές

**Φλάβιος Ιώσηπος, Ιουδαικές αρχαιότητες 18–20*
**Τάκιτος, Χρονικά, ii–vi*
**S. Baldwin, Comments on "Iberian route" DFA line, web, 1996*
* 
*  

## Εξωτερικοί σύνδεσμοι
* 

Κατηγορία:Πάρθοι βασιλείς
Κατηγορία:Βασιλείς της Ατροπατηνής
Ίιρστε Ντιβίζι

Η **Ίιρστε Ντιβίζι** (ολλανδικά *Eerste Divisie*, ολλανδική προφορά: ˈɪːr.stə di.ˈvi.zi, ελληνικά: *Πρώτη Κατηγορία*) είναι η δεύτερη κατηγορία της Ολλανδίας. Προβιβάζονται στην Έρεντιβιζι 2 ομάδες, η πρωταθλήτρια και μία από τα play offs. Ονομάζεται «Keuken Kampionen» για εμπορικούς λόγους.

## Ιστορία
thumb|left|Το πρώην λογότυπο της Ίιρστε Ντιβίζι, όταν χορηγός της ήταν η Jupiler, όπως αναγράφεται και στο σήμα για εμπορικούς λόγους
Η Ίιρστε Ντιβίζι ιδρύθηκε το 1956, ενώ το πρώτο πρωτάθλημα κατέκτησε η ΑΝΤΟ Ντεν Χάαχ. Από το 1972 ως το 2008 καμία ομάδα δεν μπορούσε να υποβιβαστεί. Από το 2009 υποβιβάζεται μία ομάδα στην Τόπκλασε.

Ως το 2008 ο μόνος τρόπος για να προβιβαστεί μια ομάδα από το Χούφντκλασε στην Ίιρστε Ντιβίζι ήταν παίρνοντας τη θέση μιας ομάδα της Ίιρστε Ντιβίζι που θα χρεοκοπούσε ή θα έχανε την άδεια συμμετοχής, όπως έγινε το 1992 με τη χρεοκοπία των Βαχενίνχεν και Φλίσιχεν, το 2010 και 2011 όταν χρεοκόπησαν οι Χάρλεμ και Ρούζενταλ αντίστοιχα και το 2013 όταν χρεοκόπησαν οι Άπελντορν και Φέενταμ. Η Ολλανδική Ομοσπονδία Ποδοσφαίρου (KNVB), για να αποτρέψει και άλλες χρεοκοπίες προβίβασε την Αχίλλες '29 από την Τόπκλασε, ενώ επιτράπηκε στις Γιονγκ Άγιαξ, Γιονγκ Τβέντε και Γιονγκ Αϊνχόφεν (το αποθεματικό των πρώτων αντίστοιχων ομάδων) να αγωνιστούν στην 2η κατηγορία .

## Άνοδος στην Έρεντιβιζι

Προβιβάζεται στην Έρεντιβιζι η πρωταθλήτρια ομάδα και κερδίζουν το εισιτήριο για τα Play Offs:

*Η ομάδα με το καλύτερο ρεκόρ στην "πρώτη περίοδο" της σεζόν (1η-8η αγωνιστική).
*Η ομάδα με το καλύτερο ρεκόρ στη "δεύτερη περίοδο" της σεζόν (9η-16η αγωνιστική).
*Η ομάδα με το καλύτερο ρεκόρ στην "τρίτη περίοδο" της σεζόν (17η-24η αγωνιστική).
*Η ομάδα με το καλύτερο ρεκόρ στην "τέταρτη περίοδο" της σεζόν (25η-32η αγωνιστική).

Οι βαθμοί από τα τελευταία 4 παιχνίδια προσθέτονται στην τελική βαθμολογία. Κερδίζουν μια θέση στα Play Offs οι ομάδες που κατέλαβαν τη 2η-5η θέση.

## Πρωταθλητές και επιλαχόντες

## Παραπομπές


## Εξωτερικοί σύνδεσμοι
*Επίσημος ιστότοπος της Ίιρστε Ντιβίζι

Κατηγορία:Εθνικά πρωταθλήματα ποδοσφαίρου Β΄ επιπέδου
Κατηγορία:Ποδοσφαιρικές διοργανώσεις Ολλανδίας
Βασίλειο της Σίρμιας

thumb|right|200px|Το βασίλειο τα πρώτα χρόνια δημιουργίας του
Το **Βασίλειο της Σύρμιας** (*[[σερβικά]]: Сремска краљевина*) ήταν μεσαιωνικό σερβικό βασίλειο 1282 - 1325, το οποίο αρχικά ήταν υποτελές του Βασιλείου της Ουγγαρίας, αλλά στη συνέχεια έγινε ανεξάρτητο βασίλειο. Το είχαν διοικήσει οι βασιλείς Στέφανος Ντραγκούτιν (1282-1316) και ο γιος του Στέφανος Βλάντισλαβ Β΄(1316-1325). Τα εδάφη του βασιλείου ήταν επικεντρωμένα στην περιοχή της Άνω Σύρμιας (γνωστή σήμερα ως Σρεμ) και της Κάτω Σύρμιας (γνωστή σήμερα ως Μάτσβα ). Η πρώτη πρωτεύουσα της ήταν το Ντεμπρτς (μεταξύ Βελιγραδίου και Σάμπατς), ενώ η πρωτεύουσα αργότερα μεταφέρθηκε στο Βελιγράδι.

Αρχικά ο Στέφαν Ντραγκούτιν ήταν βασιλιάς της Σερβίας από το 1276 έως το 1282. Το 1282 έσπασε το πόδι του στο κυνήγι και αρρώστησε, τότε πέρασε το θρόνο της Σερβίας στο νεότερο αδελφό του Στέφανος Μιλούτιν, διατηρώντας για τον εαυτό του ορισμένες βόρειες περιοχές της χώρας που ήταν το αρχικό βασίλειο της Σύρμιας. Αργότερα ο γιος του Βλάντισλαβ παντρεύτηκε τη θυγατέρα του Ούγγρου βασιλιά και πήρε προίκα το Βανάτο του Σο και το Βανάτο της Μάτσβα και ήταν με αυτό τον τρόπο υποτελής του βασιλιά της Ουγγαρίας. Το νέο κράτος ονομάστηκε Βασίλειο της Σύρμια και πρώτη πρωτεύουσα του κράτους του ήταν αρχικά το Ντεμπρτς κι έπειτα το Βελιγράδι.

Το 1291 προσαρτήθηκαν στο βασίλειο οι περιοχές του Μπρανίσεβο και του Κούσεβο που ανήκαν πριν στο Βασίλειο της Ουγγαρίας και τα διεκδικούσε και η Βουλγαρία. Κοντά στο τέλος της ζωής του ο Δραγούτιν διαχωρίστηκε από τους Ούγγρους φίλους του και ενίσχυσε τις διασυνδέσεις του στη Σερβία. Αργότερα έγινε μοναχός και άλλαξε το όνομά του σε "Θεόκτιστος" (Teoktist). Πέθανε το 1316 και τάφηκε στο μοναστήρι "Đurđevi Stupovi" κοντά στο Νόβι Παζάρ.

Όταν πέθανε βασιλιάς έγινε ο γιος του Βλάντισλαβ σαν Στέφαν Β΄. Το 1319 όμως ο βασιλιάς της Σερβίας και θείος του εισέβαλε και προσάρτησε το βασίλειο στο δικό του και φυλάκισε τον Βλάντισλαβ. Όταν ο Μιλούτιν πέθανε το 1321 ο Βλάντισλαβ επανέκτησε το βασίλειο της Σύρμιας με τη βοήθεια των Ούγγρων.

Αργότερα δέχτηκε την εισβολή του διάδοχου του Μιλούτιν αναγκάστηκε να υποχωρήσει στο Βασίλειο της Ουγγαρίας το 1324. Τελικά το βασίλειο της Σύρμιας διαμελίστηκε ανάμεσα στην Ουγγαρία και τη Σερβία.

## Βασιλείς
* Στέφανος Ντραγκούτιν (1282-1316)
* Στέφανος Βλάντισλαβ Β΄ (1316-1325)


File:StefanDragutin.jpg|ο Στέφαν Ντραγκούτιν
File:Loza Nemanjica Decani d 3 2.jpg|ο Στέφαν Β΄ Βλαντισλάβ


## Πηγές
* Miomir Filipović - Fića, Tri cara i trideset i jedan kralj srpskog naroda, Čikago, 1992.
* Drago Njegovan, Prisajedinjenje Vojvodine Srbiji, Novi Sad, 2004.
* Small encyclopedia "Sveznanje" published by "Narodno delo", Belgrade, in 1937 which is today in public domain.

## Παραπομπές


Κατηγορία:Μεσαιωνική ιστορία της Σερβίας
Κατηγορία:Πρώην κράτη των Βαλκανίων
Μητροπολίτης Κορωνείας Παντελεήμων

Ο **Μητροπολίτης Κορωνείας Παντελεήμων** (Νίκαια Αττικής, 1 Ιανουαρίου 1937) είναι Έλληνας θεολόγος, επίσκοπος και τιτουλάριος μητροπολίτης Κορωνείας της Εκκλησίας της Ελλάδας.

## Βιογραφικά στοιχεία
Ο Μητροπολίτης Παντελεήμων γεννήθηκε στη Νίκαια Αττικής το 1937 από Μικρασιάτες γονείς. 

Αποφοίτησε από τη Θεολογική Σχολή του Εθνικού και Καποδιστριακού Πανεπιστημίου Αθηνών. Πραγματοποίησε μεταπτυχιακές σπουδές στη Γερμανία για δύο χρόνια.

Το 1962, χειροτονήθηκε διάκονος, ενώ το 1963 πρεσβύτερος. Ανέλαβε τη διεύθυνση της Θρησκευτικής Υπηρεσίας του Γενικού Επιτελείου Αεροπορίας. Από το 1962 έως το 1967 χρημάτισε Ιεροκήρυκας της Ιεράς Μητροπόλεως Τρίκκης και Σταγών. Από το 1974 έως και το 2003 είχε αναλάβει καθήκοντα τακτικού Ιεροκήρυκα του Καθεδρικού Ιερού Ναού Αθηνών.

Το 2003, εξελέγη Τιτουλάριος Επίσκοπος Κορωνείας, από την Ιερά Σύνοδο της Εκκλησίας της Ελλάδας, ως Βοηθός Επίσκοπος της Ιεράς Αρχιεπισκοπής Αθηνών. Χειροτονήθηκε σε Επίσκοπο στις 14 Ιανουαρίου 2003. 

Το 2008, προήχθη σε Τιτουλάριο Μητροπολίτη Κορωνείας.

Μέσα στις αρμοδιότητές του είναι και η καλλιέργεια των ιερέων για το Θείο Κήρυγμα, ενώ επί σειρά ετών ήταν υπεύθυνος των σχετικών σεμιναρίων.

Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες ιεράρχες
Μητροπολίτης Γόρτυνος και Μεγαλοπόλεως Ιερεμίας

Ο **Μητροπολίτης Ιερεμίας** (κατά κόσμον *Παναγιώτης Φούντας*, Ναύπακτος, 10 Φεβρουαρίου 1941 - Αθήνα, 14 Δεκεμβρίου 2021) ήταν Έλληνας θεολόγος, πανεπιστημιακός και ιεράρχης της Εκκλησίας της Ελλάδος, ο οποίος διετέλεσε Μητροπολίτης Γόρτυνος και Μεγαλοπόλεως, από το 2006 έως τον θάνατό του το 2021.

## Βιογραφικά στοιχεία
Ο κατά κόσμον Παναγιώτης Φούντας γεννήθηκε στις 10 Φεβρουαρίου 1941 στη Ναύπακτο, όπου και μεγάλωσε. Ο πατέρας του, Στέφανος, σκοτώθηκε μαχόμενος στον Ελληνοϊταλικό Πόλεμο, λίγες ημέρες μετά την γέννησή του.

Το 1964 έλαβε το πτυχίο του από την Θεολογική Σχολή του Εθνικού και Καποδιστριακού Πανεπιστημίου Αθηνών, της οποίας αναγορεύτηκε διδάκτωρ θεολογίας το 2000. Το 2003 εξελέγη επίκουρος καθηγητής, ενώ το 2006 εξελέγη τακτικός καθηγητής του Τμήματος Κοινωνικής Θεολογίας της Θεολογικής Σχολής του Πανεπιστημίου Αθηνών.

Το 1969 εκάρη μοναχός και χειροτονήθηκε διάκονος από τον Μητροπολίτη Φλωρίνης Αυγουστίνο και το 1972 χειροτονήθηκε πρεσβύτερος από τον Μητροπολίτη Αττικής και Μεγαρίδος Νικόδημο. Ανέλαβε καθήκοντα ιεροκήρυκα στην Ιερά Μητρόπολη Αττικής (1969-1974), στην Ιερά Μητρόπολη Φωκίδος (1974-1983), στην Ιερά Μητρόπολη Πειραιώς (1983-1987), στην Ιερά Μητρόπολη Μεγάρων και Σαλαμίνος (1987-2000) και στην Ιερά Αρχιεπισκοπή Αθηνών (2000-2006).

Εξελέγη Μητροπολίτης Γόρτυνος και Μεγαλοπόλεως από την Ιερά Σύνοδο της Εκκλησίας της Ελλάδος στις 10 Οκτωβρίου 2006. Χειροτονήθηκε στον βαθμό του επισκόπου στον Μητροπολιτικό Ναό Αθηνών τέσσερεις ημέρες αργότερα, από τον Αρχιεπίσκοπο Αθηνών Χριστόδουλο, συμπαραστατούμενο από πλειάδα αρχιερέων. Ενθρονίστηκε στην Δημητσάνα στις 25 Νοεμβρίου.

Είχε συγγράψει διάφορα έργα θεολογικού και ερμηνευτικού περιεχομένου. Θεωρούνταν από τους κορυφαίους Παλαιοδιαθηκολόγους στην Ελλάδα, ενώ είχε ερμηνεύσει και μεταφράσει πολλά βιβλία της Παλαιάς Διαθήκης που έχουν δημοσιευτεί σε σειρά επιμέλειας της Αποστολικής Διακονίας.

Μετά από διετή καρδιακά προβλήματα, απεβίωσε από ανακοπή καρδιάς σε νοσοκομείο των Αθηνών, στις 14 Δεκεμβρίου 2021, σε ηλικία 80 ετών. Κηδεύτηκε στη Μεγαλόπολη στις 16 Δεκεμβρίου.

## Παραπομπές


## Εξωτερικοί σύνδεσμοι
*Ιστοσελίδα Ι.Μ. Γόρτυνος

Κατηγορία:Μητροπολίτες Γόρτυνος και Μεγαλοπόλεως
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Βέλικο Πέτροβιτς

Ο **Βέλικο (ή Βέλκο) Πέτροβιτς** (*[[σερβικά]] : Вељко Петровић*), (Λένοβατς 1780- Νεγκοτίν 20 Ιουλίου 1813) ήταν Σέρβος χαϋδούκος, ήρωας της πρώτης σερβικής επανάστασης.

## Βιογραφία
Ο Βέλικο Πέτροβιτς γεννήθηκε στο χωριό Λένοβατς, σε μια πλούσια οικογένεια. Πατέρας του ήταν ο Πέταρ, κτηνοτρόφος και τυροκόμος. Στα νιάτα του ο Βέλικο ήταν βοσκός, αλλά στα 22 του σκότωσε δύο Τούρκους που επιτέθηκαν στην αδελφή του και αναγκάστηκε να φύγει. Πρώτα πήγε στο Βιδίνιο κι εντάχτηκε σε μια ένοπλη ομάδα πρώην γενίτσαρων, αλλά κι εκεί έρχεται σε αντιπαράθεση μαζί τους και σκοτώνει δύο από αυτούς. Από το 1803 ήταν στην ομάδα ανταρτών του Στάνογε Γκλάβατς,  που δρούσε στην περιοχή του Σμεντέρεβο. Όταν ο Ντούσαν Βουλίτσεβιτς ζήτησε από τον Γκλάβατς έναν άντρα γενναίο κι έμπιστο, αυτός τού υπέδειξε τον Βέλικο.

Παντρεύτηκε δύο φορές. Πρώτη γυναίκα του ήταν η Μαρία, η μικρότερη αδελφή της μητέρας του Στάνογε Γκλάβατς, αλλά δεν μπορούσε ν' αντέξει την εκτός νόμου ζωή του και χώρισαν. Μαζί της απέκτησε έναν γιο, τον Ράντοβαν. Η δεύτερη σύζυγός του ήταν η Στάνα, που μετά το θάνατό του παντρεύτηκε έναν άλλο διάσημο ήρωα, τον Έλληνα καπετάνιο Γεωργάκη Ολύμπιο.

Το 1802 συνδέθηκε με φιλία με τον Καραγιώργη και τον Γεωργάκη Ολύμπιο, με τον οποίο έγιναν αδελφοποιτοί και μαζί είχαν οργανώσει μικρό στρατιωτικό σώμα. Από το 1804 συμμετείχε στην πρώτη Σερβική εξέγερση με τον Γκλάβατς, και μετά με τους Ντούσαν και Βούλιτσα Βουλίτσεβιτς. Με τους Βουλίτσεβιτς πήρε μέρος στην πολιορκία του Βελιγραδίου το 1806, όπου διακρίθηκε ιδιαίτερα. Το 1809 υπερασπίστηκε το Σπα (Spa) από τους Τούρκους.

Το θάρρος και η γενναιότητά του τον έκαναν γρήγορα γνωστό σε όλη τη χώρα. Το 1810 έλαβε το χρυσό μετάλλιο για το θάρρος του.

Κατά τη Μάχη της Βαρβαρίνου τραυματίστηκε στο αριστερό χέρι. Το 1811 έγινε βοεβόδας της Κράινα κι εστάλη στο Νεγκοτίν. Το 1813 το τουρκικό ιππικό επιτέθηκε στο χωριό Μπούκοβατς, όπου ανάγκασαν τον Βέλικο να υποχωρήσει και να οχυρωθεί στο Νεγκοτίν.

Η Μάχη του Νεγκοτίν ξεκίνησε το καλοκαίρι του 1813. Σώμα 16.000 Τούρκων επιτέθηκε στο Νεγκοτίν, που το υπερασπίζονταν ο Βέλικο με 3.000 Σέρβους. Ο Βέλικο είχε οχυρώσει το Νεγκοτίν με τάφρο και πύργους και περίμενε τους Τούρκους. Στον ψηλότερο πύργο καθόταν ο ίδιος ο Βέλικο. Στο Νεγκοτίν, μαζί με τον Βέλικο αγωνίστηκαν και οι αδελφοί του Μιλούτιν και Μίλικο, και οι Μπουλιούμπασα, Μπίμπας, Νικόλα Μίχα, Στόγιαν Αμπράς, Γεωργάκης Ολύμπιος και άλλοι. Ένα πρωί μετά από είκοσι ημέρες άμυνας, στις 20 Ιουλίου, ο Πέτροβιτς διέταξε την επισκευή μιας μικρής τάφρου που επλήγη από το τουρκικό κανόνι, κι εκεί έπεσε νεκρός από μία σφαίρα. Ο αδελφός του Μιλούτιν τον έθαψε το βράδυ στην εκκλησία της περιοχής.

Μετά το θάνατο του Βέλικο οι Τούρκοι κατέλαβαν το Νεγκοτίν και την Κράινα. Άλλοι θυμούνται τα λόγια του προς τους Οθωμανούς: "Δίνω το κεφάλι μου, δεν δίνω την Κράινα.". Μετά το θάνατό του γράφτηκαν πολλά τραγούδια για τον ηρωισμό του.

## Παραπομπές


## Αναφορές
* Путевима Хајдук Вељка Петровића („Вечерње новости“, 2 новембар 2012)
* Пламен Павлов. Българи - участници в освобождението на Сърбия и Гърция

## Εξωτερικοί σύνδεσμοι
* 

Κατηγορία:Αγωνιστές της Α΄ Σερβικής εξέγερσης
Κατηγορία:Σέρβοι χαϋδούκοι
Στάδιο Κόνινγκ Βίλεμ ΙΙ

Το **Στάδιο Κόνινγκ Βίλεμ ΙΙ** είναι ποδοσφαιρικό γήπεδο στο Τίλμπουρχ της Ολλανδίας και είναι έδρα της Βίλεμ ΙΙ. 

## Ιστορία

Το γήπεδο εγκαινιάστηκε στις 31 Μαΐου 1995, σαν Willem II Stadion (Βίλεμ ΙΙ Στάντιον). Το 2000 ανακαινίστηκε, ενώ προστέθηκαν ένα εστιατόριο, αίθουσες συνεδριάσεων, μία επιχειρηματική λέσχη και ένα μπαρ. Το 2009 μετονομάστηκε στο σημερινό όνομα. Η χωρητικότητα αγγίζει τις 14.637 θέσεις.

## Εξωτερικοί σύνδεσμοι
* Το στάδιο στην επίσημη ιστοσελίδα της Βίλεμ ΙΙ(Ολλανδικά) willem ii.nl

Κατηγορία:Στάδια ποδοσφαίρου στην Ολλανδία
Κατηγορία:Βίλεμ ΙΙ
Περιβαλλοντικό Κόμμα «Οι Πράσινοι»

Το **Περιβαλλοντικό Κόμμα «Οι Πράσινοι»** (μπόκμαλ *Miljøpartiet De Grønne*, νινόρσκ *Miljøpartiet Dei Grøne*, βόρεια Σάμι *Birasbellodat Ruonát*) είναι ένα οικολογικό κεντροαριστερό πολιτικό κόμμα στην Νορβηγία. Το κόμμα ιδρύθηκε τον Οκτώβριο του 1988 ύστερα από την συγχώνευση διάφορων οικολογικών ομάδων. Συνήθως συναντάται απλά ως το **Πράσινο Κόμμα**.

Μετά από τις εκλογές του 2013, το κόμμα έχει έναν βουλευτή στο Κοινοβούλιο της Νορβηγίας, καθώς και διάφορους δημοτικούς συμβούλους, καθώς το κόμμα εκπροσωπείται στα δημοτικά συμβούλια των τεσσάρων μεγαλύτερων πόλεων της Νορβηγίας (Όσλο, Μπέργκεν, Τρόντχαϊμ και Σταβάνγκερ), καθώς και στα δημοτικά συμβούλια του Κρίστιανσαντ και του Τρόμσε.

Το κόμμα δεν έχει έναν συγκεκριμένο ηγέτη, αλλά μία επταμελή εθνική εκτελεστική επιτροπή. Δύο από τα μέλη της εκτελεστικής επιτροπής τελούν καθήκοντα εθνικών εκπροσώπων του κόμματος. Όλοι οι αντιπρόσωποι του κόμματος εκλέγονται μέσω του ετήσιου συνεδρίου του κόμματος.

Αξιοσημείωτοι υποψήφιοι με το κόμμα είναι, μεταξύ άλλων, ο φιλόσοφος Άρνε Νες, ο ερευνητής για την ειρήνη Γιόχαν Γκάλτουνγκ, ο κοινωνικός ανθρωπολόγος Τόμας Χίλαντ Έρικσεν και ο βιολόγος Νταγκ Ο. Χέσεν.

## Παραπομπές


Κατηγορία:Νορβηγικά πολιτικά κόμματα
Κατηγορία:Οικολογικά κόμματα
Παουλίνα Ρούμπιο

Η **Παουλίνα Σουσάνα Ρούμπιο Ντοσαμάντες** (*Paulina Susana Rubio Rul*, γενν. 17 Ιουνίου 1971), γνωστή ως **Παουλίνα Ρούμπιο**, είναι Μεξικάνα τραγουδίστρια, παρουσιάστρια και μοντέλο. Ξεκίνησε τη καριέρα της στο Μεξικό το 1981 μέσα από το συγκρότημα "Τιμπιρίτσε" στο οποίο ήταν μέλος και η τραγουδίστρια Ταλία.
Η Ρούμπιο έχει πουλήσει πάνω από 15 εκατομμύρια δίσκους ως solo καλλιτέχνης και θεωρείται μία από τις πιο σημαντικές ποπ τραγουδίστριες στο Μεξικό.

Αν και ξεκίνησε τα solo βήματα της στην δισκογραφία το 1992, πρώτη φορά συνάντησε μεγάλη επιτυχία με τη μουσική της το 2000, με τον ομώνυμο δίσκο της που μόνο στις ΗΠΑ πούλησε πάνω από 1 εκατομμύριο αντίτυπα. Το 2002 κυκλοφόρησε τον πρώτο αγγλόφωνο δίσκο της με τίτλο "Border Girl" που περιείχε τη ραδιοφωνική επιτυχία "Don't say goodbye". Έχει κυκλοφορήσει μέχρι σήμερα 10 studio albums, 8 ισπανόφωνα, 1 αγγλόφωνο, και ένα δίγλωσσο.

Το 2013 συμμετείχε στην κριτική επιτροπή του X Factor στις ΗΠΑ μαζί με τους Simon Cowel, Demi Lovato και Kelly Rowland.

Τα ισπανόφωνα ΜΜΕ έχουν αναφερθεί σε υπερβολικό βαθμό σε μια φημολογούμενη κόντρα της Ρούμπιο με την Ταλία, μιας και αποτελούν τις δύο πιο εμπορικές και διαχρονικές τραγουδίστριες της latin pop. Η Ρούμπιο έχει επιβεβαιώσει πως αυτή η κόντρα δεν υφίσταται και αποτελεί προϊόν αβάσιμης φημολογίας. Το 2006 είχε κατηγορηθεί για προσβολή εθνικού συμβόλου όταν έκανε μια γυμνή φωτογράφηση, κρύβοντας τα επίμαχα σημεία της με τη σημεία του Μεξικού, ενώ το 2012 συνελήφθη για κατοχή κοκαϊνης, λόγος για τον οποίο της είχε απαγορευτεί η είσοδος στην Ισπανία. Το 2013, έχασε για ένα διάστημα την κηδεμονία του παιδιού της εξαιτίας δικαστικής απόφασης εις βάρος της.

## Δισκογραφία

*1992 : La chica dorada (200.000 αντίτυπα)
*1993 : 24 Kilates (200.000 αντίτυπα)
*1995 : El Tiempo es oro (100.000 αντίτυπα)
*1996 : Planeta Paulina (50.000 αντίτυπα)
*2000 : Paulina (3.000.000 αντίτυπα)
*2002 : Border Girl (2.500.000 αντίτυπα)
*2004 : Pau-Latina (1.500.000 αντίτυπα)
*2006 : Ananda (500.000 αντίτυπα)
*2009 : Gran City Pop (150.000 αντίτυπα)
*2011 : Brava! (30.000 αντίτυπα)

***Σημείωση :** Έχει 5 #1 singles στο Latin Pop chart του Billboard.

## Παραπομπές



Κατηγορία:Μεξικανοί τραγουδιστές
Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί θεάτρου
Κατηγορία:Μεξικανοί παρουσιαστές
Κατηγορία:Μεξικανές μοντέλα
Ηγεμονία του Μπάλατον

thumb|right|200px|το Πριγκιπάτο του Μπάλατον
Το **Πριγκιπάτο του Μπάλατον ή της κάτω Παννονίας** ήταν ένα Σλαβικό πριγκιπάτο, από τα πρώτα σλαβικά κρατίδια στην Ευρώπη υποτελές του βασιλείου των Φράγκων. Υπήρχε κατά τον 9ο αιώνα  και η πρωτεύουσα του κράτους ήταν η πόλη Μπλάτογκραντ στην παννονική πεδιάδα . Η επικράτεια του περιλάμβανε τμήματα της σημερινής Ουγγαρίας , της Σερβίας , της Κροατίας , της Σλοβενίας και της Αυστρίας .

Το όνομα του το οφείλει στην λίμνη Λίμνη Μπάλατον όπου ο πρώτος πρίγκιπας Πρίμπινα έχτισε ένα φρούριο και την πρωτεύουσα του βάζοντας τις βάσεις για την δημιουργία του πριγκιπάτου. Ο Πρίμπινα ήταν πρίγκιπας του πριγκιπάτου του Νίτρα εκδιώχτηκε από τους βασιλείς της Μοραβίας που κατέκτησαν το πριγκιπάτο του. Κατά την βασιλεία του Κοτσέλι άρχισε ο εκχριστιανισμός της περιοχής. Το 884 το πριγκιπάτο κατακτήθηκε από την Μεγάλη Μοραβία για να ανακτηθεί το 896, ενώ το 901 καταλήφθηκε οριστικά από τους Ούγγρους.

## Πρίγκιπες
* Πρίμπινα (840 - 861)
* Κοτσέλι (861 - 872)
* Μουνσιμίρ (872 - 873)
* Μπράσλαβ (880 - 901)

## Πηγές
* *Kirilo-Metodievska entsiklopedia* (Cyrillo-Methodian Encyclopedia), in 3 volumes, (in Bulgarian), [DR5.K575 1985 RR2S], Sofia 1985
* *Welkya - Creation of Slavic Script*, https://web.archive.org/web/20070404160043/http://www.bulgaria.com/welkya/kritika/slave.html.
* *Dejiny Slovenska* (History of Slovakia) in 6 volumes, Bratislava (volume 1 1986)
* Steinhübel, Ján: *Nitrianske kniežatstvo* (Principality of Nitra), Bratislava 2004

Κατηγορία:Μεσαιωνική ιστορία της Σερβίας
Κατηγορία:Μεσαιωνική Σλοβενία
Κατηγορία:Μεσαιωνική Αυστρία
Κατηγορία:Μεσαιωνική ιστορία της Ουγγαρίας
Κατηγορία:Μεσαιωνική Κροατία
Μ
Rock You Like a Hurricane

Το "**Rock You Like A Hurricane**" είναι τραγούδι των Scorpions από το *[[Love at First Sting]]*. Εμφανίστηκε αρκετές φορές στο Simpsons.

## Σχετικά

Έφτασε στην 25η θέση στο USA Billboard Hot 100.

Το 2000 μια διασκευή του τραγουδιού για το *[[Moment of Glory]]* κυκλοφόρησε με τον τίτλο "Hurricane 2000" και είναι το δεύτερο single του άλμπουμ.

Συμπεριελήφθηκε στο *[[Acoustica (Scorpions)|Acoustica]]* με τον τίτλο "Hurricane 2001".

Επανεκτελέστηκε το 2011 για το *[[Comeblack]]*.

## Κομμάτια

#"Rock You Like a Hurricane"
#"Coming Home"

## Εξωτερικοί σύνδεσμοι
* Scorpions - Rock You Like A Hurricane, Vevo, YouTube. Το video clip του τραγουδιού.
* Scorpions - Hurricane 2001

## Παραπομπές


Κατηγορία:Τραγούδια των Scorpions
Κατηγορία:Τραγούδια του 1984
Κατηγορία:Singles του 1984
Κατηγορία:Singles της Mercury Records
Τζόναθαν Γκολντστάιν

Ο **Τζόναθαν Λιούις Γκολντστάιν** (αγγλ.:*Jonathan Lewis Goldstein*, 4 Δεκεμβρίου 1964), είναι Αμερικανός ηθοποιός και είναι γνωστός από το ρόλο του στην αμερικανική σειρά του Nickelodeon, Ντρέικ και Τζος ως Γουόλτερ Νίκολς.

## Προσωπική ζωή και καριέρα

Ο Γκολντστάιν γεννήθηκε και μεγάλωσε στο Μανχάταν της Νέας Υόρκης και διαμόρφωσε τις υποκριτικές του ικανότητες στο Πανεπιστήμιο της Νέας Υόρκης και στο Πανεπιστήμιο Northwestern. Όταν τελείωσε τον ρόλο του στη σειρά *All My Children* έφυγε για το Χόλυγουντ.

Ο Γκολντστάιν έχει σκηνοθετήσει δύο επεισόδια από τη σειρά iCarly, όπου πρωταγωνιστεί η πρώην συμπρωταγωνίστρια της σειράς Ντρέικ και Τζος, Μιράντα Κόσγκροβ.

Ο Γκολντστάιν, επίσης, υπήρξε ο βασικός τραγουδιστής σε πολλά συγκροτήματα της Νέας Υόρκης στα οποία συμπεριλαμβάνονται: The Shakers, The Cosmic Testes και The Garage Ensemble.

## Φιλμογραφία

## Παραπομπές


## Εξωρετικοί σύνδεσμοι
*Ο Τζόναθαν Γκολντστάιν στο Internet Movie Database

Κατηγορία:Αμερικανοί μουσικοί
Κατηγορία:Αμερικανοί σκηνοθέτες
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Μιχάλης Φακίνος

Ο **Μιχάλης Φακίνος** (Αθήνα, 29 Ιουνίου 1940) είναι Έλληνας δημοσιογράφος και συγγραφέας.

## Βιογραφία
Γεννήθηκε στην Αθήνα το 1940, όπου και ζει μέχρι σήμερα. Σταδιοδρόμησε ως δημοσιογράφος στην εφημερίδα «Τα Νέα» από το 1961 μέχρι και το 2000, ενώ δίδαξε δημοσιογραφία στο Πάντειο Πανεπιστήμιο των Αθηνών από το 1999 μέχρι και το 2000. Παράλληλα ασχολήθηκε και με τη λογοτεχνία. Έγραψε μυθιστορήματα, διηγήματα, θεατρικά και χρονογραφήματα. Τα θεατρικά του έργα έχουν παρουσιαστεί στην σκηνή του θεάτρου «Στοά» από τον θίασο του Θανάση Παπαγεωργίου ενώ τα έργα του έχουν μεταφραστεί σε πολλές ξένες γλώσσες (αγγλικά, ολλανδικά, γαλλικά, γερμανικά, ιταλικά, ουγγρικά κ.α.). 

## Έργα

*"Οι κωπηλάτες", συλλογή διηγημάτων (1983)
*"Ο Ιωσήφ εξαφανίζεται", συλλογή διηγημάτων (1984)
*"Mar (Μαρ)", θεατρικό (1985)
*"Βυζαντινή περίπολος", μυθιστόρημα (1988)
*"Εφημερεύων θίασος", χρονογραφήματα (1990)
*"Ως φαίνεται η γιαγιά κοιμάται ακόμη", μυθιστόρημα (1991)
*"Η Ιουλιέτα αγαπά τα ροδάκινα", μυθιστόρημα (1994)
*"Όμηρος μπαρ", συλλογή διηγημάτων (1997)
*"Το τελευταίο μυθιστόρημα του 20ού αιώνα", μυθιστόρημα (1999)
*"Περιμένοντας τον Μπέκετ", θεατρικό (2000)
*"Η επικάλυψη δεν είναι σοκολάτα", μυθιστόρημα (2002)
*"Αμερικάνικη κραυγή", μυθιστόρημα (2005)

*"Αναμνήσεις ενός λωτοφάγου", μυθιστόρημα (2008)

*"Η έρημος έρχεται", μυθιστόρημα  (2011)
*"Λευκή ευθεία γραμμή", μυθιστόρημα (2013)
*"Φύλακας στην πισίνα", μυθιστόρημα (2016)
*"Τα χαμένα", μυθιστόρημα (2019)

## Παραπομπές


Κατηγορία:Έλληνες συγγραφείς του 21ου αιώνα
Κατηγορία:Έλληνες δημοσιογράφοι του 20ού αιώνα
Ιωάννης Γ. Παπαγεωργίου (βουλευτής)

Ο **Ιωάννης Γ. Παπαγεωργίου** (1904 – 15 Ιανουαρίου 1983) ήταν Έλληνας δημοσιογράφος. Χρημάτισε βουλευτής Β΄ Αθηνών με την Ένωση Κέντρου. 

## Σταδιοδρομία
Γεννήθηκε στο Πέτα της Άρτας το 1904.  Ήταν εκδότης της εφημερίδας «Αθηναϊκή», το 1951.. Επίσης, εξέδωσε τα περιοδικά «Ατλαντίς», «Θησαυρός» (1937), «Θεατής» και «Φαντάζιο» και την εφημερίδα «Ελεύθερος Λόγος» (1952). Το 1962 καταδικάστηκε σε φυλάκιση για δημοσίευμα της εφημερίδας του, που αφορούσε τη Φρειδερίκη.
Στις εκλογές του 1963 εξελέγη βουλευτής με την Ένωση Κέντρου στην Β΄ Αθηνών και επανεξελέγη στις εκλογές του 1964. Υπηρέτησε ως τη σύλληψή του, το 1967, από τη χούντα και το κλείσιμο της «Αθηναϊκής».

Πέθανε το 1983 και κηδεύθηκε στις 16 Ιανουαρίου από το Πρώτο Νεκροταφείο Αθηνών.

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες εκδότες
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Β΄ Αθηνών
Survival (τραγούδι, Eminem)

To "**Survival**" είναι ένα τραγούδι από τον Αμερικανό τραγουδιστή Eminem από το όγδοο άλμπουμ του, *[[The Marshall Mathers LP 2]]*, με συμμετοχή στα φωνητικά του ρεφρέν από τον Liz Rodrigues των The New Royales. Το τραγούδι βγήκε στις 14 Αυγούστου 2013 για να προωθήσει το multiplayer trailer για το βιντεοπαιχνίδι *[[Call of Duty: Ghosts]]*.

## Κυκλοφορία
Μετά την κυκλοφορία του multiplayer video, ο Eminem κυκλοφόρησε ένα βίντεο ανακοινώνοντας στους θαυμαστές του πως το νέο άλμπουμ θα κυκλοφορήσει σύντομα μες στο φθινόπωρο, και ότι ένα νέο μουσικό βίντεο ερχόταν σύντομα. Επιπλέον, ανακοινώθηκε ακόμη ότι το τραγούδι θα εμφανιστεί μέσα στο παιχνίδι, όπως και το "Won't Back Down" εμφανίστηκε στο *[[Call of Duty: Black Ops]]*. Αυτή είναι η τρίτη φορά που ένα τραγούδι του Eminem χρησιμοποιήθηκε για να προωθήσει κάποιο παιχνίδι της σειράς *[[Call of Duty]]*, με το "'Till I Collapse" να έχει χρησιμοποιηθεί στο τρέιλερ του *[[Call of Duty: Modern Warfare 2]]*, και το "Won't Back Down" στο τρέιλερ του *Call of Duty: Black Ops*.

## Κριτικές
Το τραγούδι διαθέτει ροκ κιθάρες σε ένα στυλ που το κάνει παρόμοιο με κομμάτια από το *[[Recovery (άλμπουμ του Eminem)|Recovery]]* του Eminem, σύμφωνα με τον Luke Bainbridge του *[[The Guardian]]*. Ο Pop Music Critic του *[[Los Angeles Times]]*, Randall Roberts, λέει πως το τραγούδι ταιριάζει με τα "ογκώδη, γεμάτα δηλητήριο και εκρηκτικά" επίπεδα της δουλειάς που συνοδεύει. Ο Roberts λέει ότι το τραγούδι διαθέτει έναν επιθετικό ράπερ, "βλάσφημους στίχους...τη μεγαληγορία μιας πεταλομένης (distorted) ηλεκτρικής κιθάρας και ένα jumbo beat". Λέει πως το παραγμένο απ' τον DJ Khalil τραγούδι, που διαθέτει τον Liz Rodrigues των New Royales, "είναι ένα cliché-ridden κουπλέ που ακούγεται σα να πήρε τόσο χρόνο να το φανταστεί όσο έκανε να το μουτζουρώσει σε ένα κομμάτι χαρτί." Ο Ryan Reed του *[[Rolling Stone]]* περιγράφει το τραγούδι ως hard-hitting με μουσική υπόκρουση που χαρακτηρίζει ως "ιλιγγιώδης, arena-rock κιθάρες και trashy ντραμς".

## Λίστα κομματιών
;iTunes download single

## Παραπομπές


Κατηγορία:Τραγούδια του Eminem
Κατηγορία:Τραγούδια του 2013
Κατηγορία:Singles του 2013
Κατηγορία:Singles της Aftermath Entertainment
Κατηγορία:Singles της Shady Records
Κατηγορία:Singles της Interscope Records
Acoustica (Scorpions)

Το ***Acoustica*** είναι ένα Unplugged - Live Album των Scorpions. Κυκλοφόρησε το 2001 από την East West Records.

## Κατάλογος Κομματιών Συναυλίας/DVD
#"Loving You Sunday Morning"
#"Is There Anybody There?"
#"The Zoo"
#"Always Somewhere"
#"Life Is Too Short"
#"Holiday"
#"You And I"
#"When Love Kills Love"
#"Tease Me Please Me"
#"Dust In The Wind"
#"Send Me An Angel"
#"Under The Same Sun"
#"Ryhthm of Love"
#"Back To You"
#"Catch Your Train"
#"I Wanted To Cry"
#"Hurricane 2001"
#"Wind of Change"
#"Love of my Life"
#"Drive"
#"Still Loving You"

### DVD Bonus
* Making of Acoustica
* Band Interview
* When Love Kills Love (Music Video)
* Send Me An Angel (Music Video)
* Hurricane 2001 (Music Video)
* Δισκογραφία
* Βιογραφία

## Κατάλογος Κοματιών CD
#"The Zoo"
#"Always Somewhere"
#"Life Is Too Short"
#"Holiday"
#"You And I"
#"When Love Kills Love"
#"Dust In The Wind"
#"Send Me An Angel"
#"Catch Your Train"
#"I Wanted To Cry"
#"Wind of Change"
#"Love Of My Life"
#"Drive"
#"Still Loving You"
#"Hurricane 2001" (ή *Is There Anybody There*)

*** Japanese Edition *** **:**
# "Rythm of Love"

## Εξωτερικοί σύνδεσμοι
* Official DVD page, with ''Making Of'' video
* "When Love Kills Love" video
* "Send Me an Angel" video
* "Hurricane 2001" video

Κατηγορία:Δισκογραφία των Scorpions
Κατηγορία:Βίντεο - Άλμπουμ των Scorpions
Έδικτο των Βερσαλλιών

Το **Έδικτο των Βερσαλλιών**, πιο γνωστό ως **Έδικτο της Ανεκτικότητας**, ήταν ένα επίσημο διάταγμα το οποίο έδινε στους μη-Καθολικούς της Γαλλίας το δικαίωμα να ασκούν σε πλήρη ελευθερία τις θρησκείες τους, καθώς και νομική και πολιτειακή οντότητα, στην οποία περιλαμβανόταν το δικαίωμα σύναψης συμβολαίων γάμου χωρίς την πρωτύτερη αλλαγή πίστης, ενστερνιζόμενοι τον Καθολικισμό. Το έδικτο υπεγράφη από τον Λουδοβίκο ΙΣΤ΄ στις 7 Νοεμβρίου 1787, ενώ επικυρώθηκε από το κοινοβούλιο του Παλαιού Καθεστώτος στις 29 Ιανουαρίου 1788. Η επιτυχής ψήφισή του οφειλόταν στα άκρως πειστικά επιχειρήματα που ανέφεραν επιφανείς Γάλλοι φιλόσοφοι και λογοτέχνες της εποχής, μεταξύ αυτών και ο Αν-Ρομπέρ-Ζακ Τυργκό, αλλά και Αμερικανοί όπως ο Μπέντζαμιν Φράνκλιν, και, ακόμη, με την άριστη συνεργασία μεταξύ του Γκιγιώμ-Κρετιάν ντε Μαλζέρμπ, υπουργού του Λουδοβίκου ΙΣΤ΄, και του Ζαν-Πωλ Ραμπώ Σαιντ-Ετιέν, εκπροσώπου των προτεσταντικών κοινοτήτων της Γαλλίας.

Ο Ερρίκος Δ΄ της Γαλλίας (1586–1610) είχε, αρχικώς, παραχωρήσει στους Ουγενότους την ίδια θρησκευτική ελευθερία για την πρακτική της θρησκείας τους που είχαν και οι Καθολικοί στη Γαλλία, όταν υπέγραψε το Έδικτο της Νάντης (13 Απριλίου 1598). Τα δικαιώματα αυτά ανακλήθηκαν από τον Λουδοβίκο ΙΔ΄ με το Έδικτο του Φονταινεμπλώ (18 Οκτωβρίου 1685), επίσης γνωστό ως Ανάκληση του Εδίκτου της Νάντης. Η ακύρωση του εδίκτου χαλάρωσε, σχετικά, υπό τη βασιλεία του Λουδοβίκου ΙΕ΄, ωστόσο, παρέμεινε ως νόμος για συνολικά 102 χρόνια. Υπό το Έδικτο των Βερσαλλιών, ο Καθολικισμός εξακολούθησε να είναι η επίσημη θρησκεία του Βασιλείου της Γαλλίας, αν και το περιεχόμενό του αποδυνάμωσε σημαντικά το Έδικτο του Φονταινεμπλώ, προσφέροντας ανακούφιση στους μη-Καθολικούς υπηκόους – όπως Καλβινιστές Ουγενότοι, Λουθεριανοί και Εβραίοι. Η πιο σημαντική εξαίρεση ήταν στη Μετς, όπου το τοπικό κοινοβούλιο της πόλης αφαίρεσε ορισμένα δικαιώματα που κατείχαν οι Εβραίοι εντός της Μετς, όπως την άσκηση ορισμένων επαγγελμάτων, κάτι που, όμως, δεν ίσχυε με ομόθρησκούς τους άλλων περιοχών της Γαλλίας.

Ενώ το Έδικτο των Βερσαλλιών δεν διακήρυττε από νομικής άποψης την ελευθερία των θρησκειών ανά τη Γαλλία – αυτό πήρε δύο περισσότερα χρόνια, με τη Διακήρυξη των Δικαιωμάτων του Ανθρώπου και του Πολίτη το 1789 – ήταν, ωστόσο, ένα σημαντικό βήμα προς τον κατευνασμό των θρησκευτικών εντάσεων, ενώ, ταυτόχρονα, τερμάτισε με τον πλέον επίσημο τρόπο τους θρησκευτικούς διωγμούς στη Γαλλία.

## Παραπομπές


* Baird, Henry Martyn. *History of the Rise of the Huguenots of France*. Kila, MT: Kessinger, 2006
* Kuiper, B. K. *The Church in History*. Grand Rapids, MI: Eerdmans, 1995
* Martyn, W. Carlos. *A History of the Huguenots*. Ann Arbor: Scholarly Publishing Office, University of Michigan Library, 2005
* Sutherland, N. M. *The Huguenot Struggle for Recognition.* New Haven, CT: Yale University Press, 1980.

## Δείτε επίσης
* Γαλλικοί Θρησκευτικοί Πόλεμοι
* Διωγμός των Ουγενότων υπό τον Λουδοβίκο ΙΕ΄
* Θρησκείες στη Γαλλία
* Ανεξιθρησκία

## Εξωτερικοί Σύνδεσμοι
* Έδικτο των Βερσαλλιών (7 Νοεμβρίου 1787), καταγραφή του αρχικού κειμένου, στα Γαλλικά

Κατηγορία:Ιστορία της Γαλλίας
Θέμα Σιρμίου

thumb|right|300px|Το θέμα Συρμίου το 1045
Το **Θέμα Σιρμίου** ήταν διοικητική διαίρεση της Βυζαντινής Αυτοκρατορίας. Περιελάμβανε εδάφη της σημερινής Σερβίας, Κροατίας και Βοσνίας. Διοικητικό κέντρο ήταν η πόλη Σίρμιο (σημερινή Σρέμσκα Μιτροβίτσα).

## Ιστορία
Στις αρχές του 11ου αιώνα, η περιοχή που αργότερα θα σχηματιστεί το θέμα Σιρμίου ανήκε στο βουλγαρικό βασίλειο του Σαμουήλ. Μετά την ήττα και την καταστροφή του Σαμουήλ από τον αυτοκράτορα Βασίλειο Β΄Βουλγαροκτόνο, στα επανακατακτηθέντα εδάφη σχηματίζονται τρεις νέες βυζαντινές επαρχίες (θέματα). Στο κεντρικό τμήμα του βασιλείου του Σαμουήλ σχηματίζεται Θέμα Βουλγαρίας, στο ανατολικό τμήμα της Θέμα Παρίστριον και στο βορειοδυτικό τμήμα το θέμα Σιρμίου.

Σε αυτό το διάστημα καθιερώθηκε το όνομα «Σρεμ» για να περιγράψει το έδαφος και στις δύο πλευρές του ποταμού Σάβα , και αργότερα χρησιμοποιήθηκαν τα ονόματα «Βόρειο Σρεμ» και «Νότιο Σρεμ», που αργότερα πήρε το σημερινό του όνομα «Μάτσβα».

Μετά τη Μάχη του Ματζικέρτ (1071), και κατά τη διάρκεια της σύγχυσης που δημιουργήθηκε στο Βυζάντιο στον αγώνα για το θρόνο, οι Ούγγροι εισέβαλαν στο Σρεμ ανοίγοντας αντιπαράθεση για την περιοχή μεταξύ της Βυζαντινής Αυτοκρατορίας, της Ουγγαρίας και της Δεύτερης Βουλγαρικής Αυτοκρατορίας.

## Διοικητές - στρατηγοί
* Δαυίδ Αριανίτης (1018)
* Κωνσταντίνος Διογένης (1018-1029)
* Νικόλαος, 1029 - ?
* Θεόφιλος Ερωτικός (1040)
* Λιούτοβιντ της Ζαχλουμίας (1039-1042)

## Πηγές
* Драган Брујић, Водич кроз свет Византије, Београд, 2004.
* Др Душан Ј. Поповић, Срби у Војводини, књига 1, Нови Сад, 1990.
* Петрит Имами, Срби и Албанци кроз векове, Београд, 2000.
* Све српске мапе - од шестог века до Париза, Специјално издање БЛИЦА, децембар 1995. године.
* Пол Лемерл, Историја Византије, Београд, 1997.

Κατηγορία:Μεσαιωνική ιστορία της Σερβίας
Κατηγορία:Μεσαιωνική Βοσνία και Ερζεγοβίνη
Κατηγορία:Μεσαιωνική Κροατία
Κατηγορία:Θέματα της Βυζαντινής Αυτοκρατορίας
Κατηγορία:Βυζαντινή Σερβία
Big City Nights (τραγούδι)

Το "Big City Nights" είναι τραγούδι των Scorpions από το Love At First Sting και είναι το τρίτο single του άλμπουμ.

Επανεκτελέστηκε το 2000 για το άλμπουμ Moment of Glory και το 2011 για την ιαπωνική έκδοση του Comeblack.

## Κομμάτια

#"Big City Nights"
#"Bad Boys Running Wild"

## Παραπομπές



## Εξωτερικοί Σύνδεσμοι

Scorpions - Big City Nights, vevo, youtube. Το βίντεο του τραγουδιού

Κατηγορία:Τραγούδια των Scorpions
Κατηγορία:Τραγούδια γραμμένα από τον Κλάους Μάινε
Κατηγορία:Singles του 1984
Κατηγορία:Τραγούδια του 1984
Comeblack

Το "Comeblack" είναι ένα απάνθισμα των Scorpions με επανεκτελέσεις και Covers. Κυκλοφόρησε στις 4 Νοεμβρίου 2011 από τη Sony Music.

## Κομμάτια

#"Rhythm of Love"
#"No One Like You"
#"The Zoo"
#"Rock You Like a Hurricane"
#"Blackout"
#"Wind of Change"
#"Still Loving You"
#"Tainted Love"
#"Children of the Revolution"
#"Across the Universe"
#"Tin Soldier"
#"All Day And All Of The Night"
#"Ruby Tuesday"
**Japanese Edition**
# "Big City Nights"
#"Still Loving You (Je t'aime encore) (με την Amandine Bourgeois)"
#"Shapes of Things"

Κατηγορία:Δισκογραφία των Scorpions
Κατεπανίκιον Άρσης

Το **Κατεπανίκιον Άρσης ή Ρας** ήταν διοικητική διαίρεση της Βυζαντινής αυτοκρατορίας μεταξύ 971-976. Καταλάμβανε τα εδάφη της σημερινής Σερβίας και διοικούνταν από έναν στρατιωτικό άρχοντα, τον κατεπάνω.

Τα κατεπανίκια δημιουργήθηκαν με τη διοικητική διαίρεση του Ιωάννη Τσιμισκή, το 971. Περιλάμβανε το πρώην πριγκιπάτο της Σερβίας και την περιοχή της Ράσκας, τις οποίες είχε καταλάβει ο Τσιμισκής μετά από μεγάλη αντίσταση. Πρωτεύουστου κατεπανικίου ήταν η πόλη Άρσα (σερβικά: Ρας), έδρα επισκοπής.

Έχει βρεθεί σφραγίδα ενός στρατηγού κατεπάνω του Ρας που έχει χρονολογηθεί στην περίοδο βασιλείας του Τσιμισκή. Ο πρωτοσπαθάριος και κατεπάνω της Ρας ονομαζόταν Ιωάννης.

Η βυζαντινή παρουσία και το κατεπανίκιο διαλύθηκαν αμέσως μετά τους πολέμους με τη Βουλγαρία και επανιδρύθηκε μόλις το 1018 με το Θέμα Σιρμίου, όταν τα εδάφη επανακτήθηκαν από τους Βυζαντινούς.

## Παραπομπές


Κατηγορία:Μεσαιωνική ιστορία της Σερβίας
Κατηγορία:Κατεπανάτα της Βυζαντινής Αυτοκρατορίας
Μάρω Λοΐζου

Η **Μάρω Λοΐζου** (*το γένος Λήμνου*, Αθήνα, 17 Σεπτεμβρίου 1940 - Αθήνα, 20 Αυγούστου 2007) ήταν Ελληνίδα λογοτέχνης, που επικεντρώθηκε κυρίως στη παιδική λογοτεχνία.

## Βιογραφία
Γεννήθηκε στην Αθήνα τις 17 Σεπτεμβρίου 1940. Δραστηριοποιήθηκε από πολύ νωρίς σε συνεργασία με άλλους πρωτοπόρους λογοτέχνες της γενιάς της για την καταπολέμηση της κοινωνικής αδικίας με διάφορες πολιτιστικές δραστηριότητες. Ασχολήθηκε επαγγελματικά με την παιδική λογοτεχνία γράφοντας παραμύθια, διηγήματα, θεατρικά έργα και ποιήματα. Υπήρξε επίσημος συνεργάτης του ραδιοφώνου και της τηλεόρασης όπως και διάφορων λογοτεχνικών περιοδικών (Ελληνικά Γράμματα, Επιθεώρηση τέχνης, θεατρική κριτική κ.α.). Στίχοι των έργων της έχουν μελοποιηθεί από τον σύζυγό της και πολύ γνωστό συνθέτη Μάνο Λοΐζο, τον οποίο παντρεύτηκε το 1965. Το 1974 εξέδωσε το πρώτο παιδικό βιβλίο της, το «Ήταν και δεν ήταν», ενώ εξέδωσε άλλα 34 βιβλία.

Τιμήθηκε με το Α΄ Κρατικό βραβείο παιδικής λογοτεχνίας το 1998 για το έργο της «Το θαύμα του κόσμου», και το Β΄ βραβείο στην Μπιενάλε του καλύτερου ευρωπαϊκού παιδικού εικονογραφημένου βιβλίου το 1994 για τον συγκεντρωτικό τόμο των μυθιστορημάτων της με τον γενικό τίτλο «Τρέχει τρέχει». Επίσης έχει τιμηθεί και με το βραβείο του Κύκλου του Ελληνικού Παιδικού Βιβλίου το 1998, όπως επίσης έχει τιμηθεί και με το βραβείο «Κώστα και Ελένης Ουράνη» από την Ακαδημία Αθηνών για την συνολική της προσφορά στην παιδική λογοτεχνία το 2000. Η Πολιτεία για την καλλιτεχνική της προσφορά την είχε επιχορηγήσει από το 1998 με την λεγόμενη «Επίσιμη Τιμητική Καλλιτεχνική Σύνταξη». Απεβίωσε στην Αθήνα στις 20 Αυγούστου 2007, σε ηλικία 66 ετών, από καρκίνο.

## Εργογραφία

*’’Ήταν δεν ήταν’’ παραμυθοτράγουδα (1971)
*’’Ή ονείρω’’ μυθιστόρημα καί θεατρικό (1979)
*’’Μήπως είδατε τον αόρατο (Τετράτομο το οποίο παραστάθηκε στο θέατρο της ημέρας)’’ μυθιστόρημα (1988)
*’’Συγκεντρωτικός τόμος τεσσάρων μυθιστορημάτων με τον γενικό τίτλο «Τρέχει τρέχει»’’ μυθιστόρημα (1986)
*’’Ή νύχτα τρέχει να συναντήσει την ημέρα’’ μυθιστόρημα (1986)
*’’Το ποτάμι τρέχει να συναντήσει την θάλασσα’’ μυθιστόρημα (1986)
*’’Ό δρόμος τρέχει να συναντήσει την πολιτεία’’ μυθιστόρημα (1986)
*’’Το μικρό παιδάκι τρέχει στην αγκαλιά της μαμάς του να συναντήσει την αγάπη’’ μυθιστόρημα (1986)
*’’Το θαύμα του κόσμου [10 βιβλία εμπλουτισμένα με παιδαγωγικές ασκήσεις]’’ μυθιστόρημα (1998)

## Πηγές
* Λοΐζου Μάρω
* Έχασε τη μάχη με τον καρκίνο η συγγραφέας Μάρω Λοΐζου in.gr

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Ελληνίδες συγγραφείς
Υδατογράφημα

right|frame|Υδατογραφήματα σε ένα χαρτονόμισμα των 10 ευρώ
Το **υδατογράφημα** ή **υδατόσημο** είναι εικόνα ή σχέδιο ενσωματωμένο σε χαρτί, που αποκαλύπτεται όταν πίσω από το υδατογραφημένο χαρτί υπάρχει έντονο φως. Κατασκευάζεται με κατάλληλη διάταξη των ινών στο στάδιο κατασκευής του χαρτιού, όπου το μέρος του σχεδίου απαιτεί αραιότερη πυκνότητα. Τα υδατογραφήματα χρησιμοποιούνται από τον 13ο αιώνα ως μέθοδος ασφάλειας εγγράφων, κυρίως σε χαρτονομίσματα, διαβατήρια, γραμματόσημα και άλλα, κυρίως υψηλής αξίας έγγραφα, αλλά και σε απλά χαρτιά αλληλογραφίας και εκτύπωσης, ως μέσο αναγνώρισης του οίκου κατασκευής. Τα υδατόσημα των παλαιών χειρογράφων χρησιμοποιούνται σήμερα για να προσδιορίσουμε τον κατασκευαστή του χαρτιού και την εποχή της κατασκευής του.

thumb|left|Υδατογραφημένο φύλλο αλληλογραφίας
Τα υδατογραφήματα προσφέρουν εκτός από ασφάλεια, έναν τρόπο αναγνώρισης της ποιότητας του χαρτιού, ταξινόμησης των μεγεθών του, ενώ πολλά χειρόγραφα των περασμένων αιώνων εξετάζονται για την αυθεντικότητά τους βάσει των υδατογραφημάτων που ενυπάρχουν σ' αυτά. Επίσης απαντώνται σε πτυχία, εισιτήρια, συμβόλαια, αριθμημένες εκτυπώσεις έργων τέχνης, ενώ το ψηφιακό υδατογράφημα (αγγλ. *digital watermark*) είναι σύγχρονη μέθοδος ψηφιακής κωδικοποίησης ηλεκτρονικών αρχείων.

Το πρώτο υδατόσημο - ένας ελληνικός σταυρός - εντοπίστηκε σε χαρτί κατασκευασμένο στο Φαμπριάνο (Fabriano) της Ιταλίας στο 1282 «έγγραφα από την Ανατολή ή στον αραβικό κόσμο».

## Παραπομπές


## Εξωτερικοί σύνδεσμοι
* https://web.archive.org/web/20110728171334/http://www.watermarkarchive.org/watermarkinitiative/
* http://www.watermarks.info/catalogi.htm
*Υδατόσημα του Μεσαίωνα (στα γερμανικά) 

Κατηγορία:Τυπογραφία
Κατηγορία:Φιλοτελισμός
Κατηγορία:Νομισματολογία
Κατηγορία:Γραφική ύλη
Αστεροειδείς Ατών

Οι **αστεροειδείς Ατών** (Atens) είναι ομάδα γεωπλήσιων (Near-Earth Objects - NEOs) αστεροειδών με κύριο χαρακτηριστικό το μέγεθος του μεγάλου ημιάξονα της τροχιάς τους, ο οποίος είναι μικρότερος της μιας Αστρονομικής Μονάδας (

## Εξωτερικοί σύνδεσμοι

* Λίστα των γνωστών Αστεροειδών Ατών - Minor Planet Center.

*
Τόνι Μπράξτον

Η **Τόνι Μισέλ Μπράξτον** (*Toni Michelle Braxton*, 7 Οκτωβρίου 1967) είναι Αμερικανίδα τραγουδίστρια, μουσικός, δισκογραφική παραγωγός και πιανίστα. Έχει κερδίσει 6 βραβεία Γκράμι, 7 βραβεία AMA και 9 βραβεία Billboard. Είναι μία από τις πιο επιτυχημένες αμερικανίδες τραγουδίστριες σε όλο τον κόσμο καθώς έχει καταφέρει να πουλήσει στο καταναλωτικό κοινό περισσότερα από 50 εκατομμύρια αντίτυπα των δίσκων της.

Η Μπράξτον έφτασε στην πρώτη θέση των Αμερικανικών charts με το ομώνυμο πρώτο άλμπουμ της που κυκλοφόρησε το 1993 και περιείχε μεγάλες ραδιοφωνικές επιτυχίες όπως το *Love Shoulda Brought You Home*, το *Another Sad Love Song*, το *Breathe Again* και το *You Mean the World to Me*. Συνέχισε την πορεία της με μεγάλη επιτυχία και στο επόμενο άλμπουμ της *Secrets*, το οποίο είχε απρόσμενα τεράστια εμπορική απήχηση και έβγαλε τις #1 επιτυχίες "You're Makin' Me High" και "Unbreak My Heart". Το δεύτερο μετατράπηκε στο 4ο πιο επιτυχημένο κομμάτι στις Η.Π.Α. για τη δεκαετία του 1990, ενώ είναι στη λίστα με τα 100 πιο εμβληματικά singles όλων των εποχών παγκοσμίως. Παρ' όλη την επιτυχία της, η Μπράξτον το 1998 κήρυξε πτώχευση εξαιτίας κακής οικονομικής διαχείρισης από πλευράς της ίδιας, αλλά και της ομάδας των λογιστών της. Το 2000 επέστρεψε με το #1 σε πωλήσεις άλμπουμ *The Heat* το οποίο περιλάμβανε την επιτυχία "He Wasn't Man Enough". Έκτοτε έχει κυκλοφορήσει αρκετούς δίσκους με εμφανώς χαμηλότερο εμπορικό αντίκτυπο. Στις 6 Οκτωβρίου 2010 ανακοινώθηκε ξανά ότι η Μπράξτον είναι σε πτώχευση και ότι χρωστάει υπέρογκα ποσά που άγγιζαν τα 50 εκατομμύρια δολάρια. Το 2011 έκανε πρεμιέρα στο WE Tv ένα reality show με τίτλο *Braxton Family Values*, όπου συμμετέχουν η Μπραξτον μαζί με τις αδελφές της.

## Παραπομπές


## Εξωτερικοί σύνδεσμοι

* Επίσημη ιστοσελίδα 
*  στο IMDb
* Σελίδα στο AllMusic
* Σελίδα στο Internet Broadway Database
* Σελίδα στο AllMovie

Κατηγορία:Αμερικανοί τραγουδιστές
Κατηγορία:Αμερικανοί μουσικοί
Κατηγορία:Βραβευμένοι με Grammy
Κατηγορία:Αμερικανίδες ηθοποιοί κινηματογράφου
Κατηγορία:Αφροαμερικανοί
Γοτάρζης Β΄ της Παρθίας

Ο **Γοτάρζης Β’ της Παρθίας** (... - 51) ήταν Ιρανός πρίγκιπας. Κυβέρνησε τη Παρθική αυτοκρατορία ως βασιλιάς κατά διαστήματα μεταξύ του 40 και του 51. Ήταν ένας από τους γιους του Αρτάβανου Γ' της Περσίας. Όταν ο πατέρας του πέθανε το 38 και ο αδελφός του, Βαρδάνης Α’ της Παρθίας, τον διαδέχθηκε στο θρόνο, ο Γοτάρζης Β' επαναστάτησε.

## Βιογραφία
Πολλοί ιστορικοί εκφράζουν την άποψη ότι δεν ήταν ο Γοτάρζης φυσικός γιος του Αρτάβανου αλλά γιος του Γκοβ ενός ευγενούς από το Κουρδιστάν που υιοθέτησε ο Αρσακίδης βασιλιάς την εποχή που ήταν εξόριστος. Σε κάθε περίπτωση ο ίδιος από την στιγμή που ανέβηκε στον θρόνο των Πάρθων έλεγε τον εαυτό του γιο του Αρτάβανου Γ’, έμεινε γνωστός για την μεγάλη του σκληρότητα, δολοφόνησε τον αδελφό του Αρτάβανο με ολόκληρη την οικογένεια του. Όταν ο αδελφός του Βαρδάνης Α’ τον ανέτρεψε από τον θρόνο ο Γοτάρζης δραπέτευσε στην Υρκανία όπου συγκέντρωσε στρατό από Σκύθες νομάδες. Ο πόλεμος ήταν σκληρός αλλά κατέληξε τελικά σε συνθήκη μεταξύ τους. Ο αδελφός του Βαρδάνης δολοφονήθηκε το 47 μ.Χ., από τότε ο Γοτάρζης παρέμεινε μοναδικός αυτοκράτορας των Πάρθων. Η σκληρότητα του ανάγκασε τους Πάρθους ευγενείς να ζητήσουν από τον Ρωμαίο αυτοκράτορα Κλαύδιο να τους στείλει βασιλιά τον Αρσακίδη πρίγκιπα Μεχερδάτη που ήταν όμηρος στη Ρώμη. Ο Μεχερδάτης πέρασε τον Ευφράτη το 49 εκεί συνελήφθη από άνδρες του Γκοτάρζη τον ξυλοκόπησαν, του έκοψαν τα αυτιά και τον έριξαν στην φυλακή. Ο Γοτάρζης Β’ πέθανε το 51 μ.χ. σύμφωνα με τον Ιώσηπο δολοφονηθείς.

## Πηγές

**Ιώσηπος, Ιουδαικές αρχαιότητες 18 – 20*
**Τάκιτος, Χρονικά, ii – vi*
**S. Baldwin, Comments on "Iberian route" DFA line, web, 1996*
*  

## Εξωτερικοί σύνδεσμοι
* 

Κατηγορία:Πάρθοι βασιλείς